Kaliūkštis

Kaliūkštis arba Kakliūkštis – ežerėlis Lietuvoje, Trakų rajone, 6,5 km į vakarus nuo Onuškio, Gėjaus telmologiniame draustinyje. Ežero ilgis iš šiaurės į pietus – 0,09 km, plotis – iki 0,065 km. Altitudė 140,1 m. Krantai žemi, plačiai užpelkėję – ežerėlis telkšo Gėjaus pelkėje. Krantai ištisai apaugę medžiais ir krūmais – ežerą supa Jurgionių miškas. Ežerėlis nenutekantis, priklauso Dusmenos upės intako Gėjaus upelio baseinui.

Šaltiniai 

Trakų rajono ežerai